Diari Oficial de la Generalitat Valenciana


Sumari del DOGV 4769, del 07-06-2004 (2004/5784)

Informació pública de l'alternativa tècnica per al desenvolupament urbanístic del sòl urbanitzable de la unitat d'execució E11 del Pla General d'Ordenació Urbana de Chiva.
---------------------------------------------------------------------------------------------------------------------------------------------------------------------------

### Dades del document

Número de DOGV
:   4769

Data del DOGV
:   07-06-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/5784


Organisme emissor
:   Agrupació d'Interés Urbanístic Entrepinos-la Muela

Tipus de document
:   Anunci

Informació pública de l'alternativa tècnica per al desenvolupament urbanístic del sòl urbanitzable de la unitat d'execució E11 del Pla General d'Ordenació Urbana de Chiva. [2004/F5784]
  
L'Agrupació d'Interés Urbanístic Entrepinos-La Muela, domiciliada a València, carrer de Cotanda, 2, pis 8é, porta 18, CP 46380, per mitjà del present anunci i en aplicació del que s'establix en l'article 46.3 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, comunica que:
  
Ha presentat a l'Ajuntament de Chiva l'alternativa tècnica del programa a fi d'escometre de forma integrada la urbanització de l'àmbit delimitat per l'Ajuntament de Chiva per al desenvolupament urbanístic del sòl urbanitzable de la unitat d'execució E11 del Pla General d'Ordenació Urbana de Chiva, que va ser aprovat pel Ple de l'ajuntament en la sessió del dia 10 de desembre del 2002 i adaptat a les normes subsidiàries de planejament del terme municipal de Chiva (Aprovades en la sessió de 27 de setembre de 1983 per la Comissió Provincial d'Urbanisme).
  
Mitjançant este edicte s'anuncia l'obertura d'un període d'informació pública de 20 dies, comptat a partir del dia següent a la publicació en el Diari Oficial de la Generalitat Valenciana, respecte de la documentació presentada per l'AIU Entrepinos-La Muela, per al desenvolupament de l'actuació urbanística, consistent en:
  
- Programa d'actuació integrada (PAI) per a l'adjudicació preferent.
  
- Pla parcial i homologació del sector E11.
  
- Projecte d'urbanització de la dita alternativa tècnica, per a l'adjudicació preferent, promogut per l'AIU Entrepinos-La Muela.
  
- Estatuts de l'AIU Entrepinos-La Muela.
  
La documentació estarà a la vista, durant els esmentats períodes d'exposició pública, a la notaria de Teresa Aparicio Colomer, situada a Chiva, carrer de Velásquez, número 1, pis 4t, porta 7, on podrà ser consultada de dilluns a divendres de 10.00 a 14.00 hores, així com a les dependències de l'Ajuntament de Chiva.
  
Es fa advertència que dins del termini de 20 dies, comptats des de la publicació de l'anunci en el Diari Oficial de la Generalitat Valenciana, qualsevol persona podrà comparéixer a la notaria abans esmentada per a obtindre còpia de l'acta notarial de protocol·lització, a càrrec seu, o sol·licitar que se li exhibisca esta, així com presentar al·legacions i/o alternatives tècniques que pretenguen competir amb la que s'exposa al públic.
  
Així mateix, es fa constar la possibilitat de consultar durant el mateix termini a l'ajuntament, les actuacions derivades de la documentació depositada en este i de presentar, perquè s'incorporen a les actuacions, tant al·legacions com alternatives tècniques, així com proposicions juridicoeconòmiques, per a executar qualsevol de les alternatives, tot això segons el que s'establix en els articles 45, 46 i 48 de la Llei Reguladora de l'Activitat Urbanística.
  
El termini de 20 dies indicat, s'ampliarà en altres 20 dies si durant els 10 primers dies d'informació pública qualsevol interessat es compromet a formular alternativa tècnica en competència, substancialment distinta a la que s'exposa.
  
Les proposicions juridicoeconòmiques es presentaran al Registre General de l'ajuntament en plica tancada dins dels cinc dies hàbils següents des del venciment del termini anterior, amb la documentació establida en els apartats c) i d) de l'article 32 de la Llei Reguladora de l'Activitat Urbanística.
  
L'acte d'obertura de pliques tindrà lloc a l'ajuntament, al dia següent hàbil a la conclusió del termini per a la presentació i, en tot cas, prèvia acreditació pels components del compliment del tràmit contingut en l'article 48 de la Llei Reguladora de l'Activitat Urbanística. Durant els 10 dies següents a l'obertura de pliques, totes les actuacions estaran a la vista per a consulta i al·legacions, abans de l'aprovació del programa i l'adjudicació de la seua execució.
  
La relació de titulars afectats és la que s'allista tot seguit, per si no fóra possible la notificació individualitzada a algun d'ells. La següent notificació val a tal efecte:
  
- Mª. Amparo Sustaeta Gómez, cadastral 58651, parcel·la 45.
  
- Repsol, cadastral 58994, parcel·la 58.
  
- Rosario Gómez Cervera, cadastral 58008, parcel·la 60.
  
- José Vicente, Arturo i Carlos Ballester Bernal, cadastral 58706, parcel·la 59.
  
- Emilia, Roberto, José Luis i Asunción Alarcó Cervera, cadastral 58185, parcel·la 53.
  
- Ángeles Beltrán Cervera, cadastral 58964, parcel·la 62.
  
- Francisco Beltrán Cervera, cadastral 58314, parcel·la 63.
  
- José Zanón Catalá, cadastral 58199, parcel·la 41 parcial.
  
- Ajuntament de Chiva, cadastral 58767, parcel·la 56.
  
- Andrés Blanco González, cadastral 58114, parcel·la 57.